اوکراین نینگ شرقیده جایلشگن دنباسده روسیه طرفداری ایرمه چیلر تامانیدن اوق اوزیلیشی عاقبتیده 2 ته اوکراین حربیسی و بیر نفر تینچ اهالی نینگ اولگن لیگی 4 ته حربی نینگ یره لنگن لیگی بیلدیریلدی.
اوکراین پولیس باشقرووی تامانیدن بیریلگن بیاناتده ایرمه چیلر تامانیدن اوق اوزیلیشی عاقبتیده زیتسیفه ده 2 ته اوکراین حربیسی نینگ اولگن لیگی و 3 ته حربی نینگ یره لنگن لیگی معلوم قیلیندی. ودیانه منطقه سیده بیر حربی نینگ یره لنگن لیگی قید ایتیلدی.
شونده ی بولیب دونیتسک باشقرووی باشلیغی پاول کیریلنکو نوفولگنسکیده بیر نفر تینچ اهالی نینگ ایرمه چیلر تامانیدن اوق اوزیلیشی عاقبتیده جان بیرگن لیگینی بیلدیردی.
باشقه تاماندن بیرلشگن ملتلر تشکیلاتی باش کاتبی انتونیئو گوترزنینگ اوکراین نینگ شرقیده تاباره کوپه ییب بارگن آتشکیسین اخلاللری بیلن تیگیشلی راپورلردن قیغوده ایکن لیگی و برچه تامانلرنینگ ساکن بولیشلری بوییچه چقیریق قیلگن لیگی افاده ایتیلدی.
اوکراین نینگ پایتختی کیفده سابق دولت باشلیغی ویکتور یانوکویچ نینگ اروپا بیرلیگی شریکلیک کیلیشووویگه قول قویمه گن لیگی باعث 2013 ییلی 21 نوامبر تاریخیده نمایشلر باشله گندی.
یانوکویچ نینگ نمایشلر ییره ب باریشی بیلن 2014 ییلی اولکه نی ترک ایتیب کیتیشی نینگ آرتیدن اولکه نینگ شرقیده جایلشگن دنباس منطقه سی نینگ دونیتسک و لوگانسک شهرلریده روسیه طرفداری ایرمه چیلر اوزیچه مستقللیک ایتیب اعلان قیلگندی.
ایرمه چیلر بیلن کیف باشقرووی اورته سیده 2014 ییلی باشله گن توقنه شوولرده 13 مینگدن آرتیق کیشی حیاتینی یوقاتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
